CELEX: 62007FO0023
Language: fi
Date: 2007-10-19 00:00:00
Title: Virkamiestuomioistuimen määräys (ensimmäinen jaosto) 19 päivänä lokakuuta 2007. # M vastaan Euroopan lääkevirastoa (EMEA). # Virkamiehet - Henkilöstö - Tutkittavaksi ottamisen edellytysten selvä puuttuminen. # Asia F-23/07.

VIRKAMIESTUOMIOISTUIMEN MÄÄRÄYS(ensimmäinen jaosto)
      
      19 päivänä lokakuuta 2007
      Asia F-23/07
      M
      vastaan
      Euroopan lääkearviointivirasto (EMEA)
      Henkilöstö – Virkamiehet – Työkyvyttömyys – Työkyvyttömyyslautakunta – Kieltäytyminen kutsumasta työkyvyttömyyslautakuntaa koolle – Tutkittavaksi ottamisen edellytysten selvä puuttuminen
      Aihe: EY 236 ja EA 152 artiklan nojalla nostettu kanne, jossa M vaatii virkamiestuomioistuinta kumoamaan EMEAn 25.10.2006 tekemän
         päätöksen, jolla hylättiin kantajan vaatimus, joka koski työkyvyttömyyslautakunnan muodostamista, sekä EMEAn 31.1.2007 tekemän
         päätöksen, jolla hylättiin hänen vahingonkorvausvaatimuksensa.
      
      Ratkaisu: Kanne jätetään tutkimatta. Asianosaiset vastaavat omista oikeudenkäyntikuluistaan
      
      Tiivistelmä
      1.      Henkilöstö – Kanne – Virkamiehelle vastainen toimi – Päätös, jossa toistetaan alkuperäisessä päätöksessä esitetty kanta –
            Pelkkä vahvistava toimi – Tutkimatta jättäminen 
               (Henkilöstösääntöjen 90 ja 91 artikla)
      2.      Henkilöstö – Kanne – Kumoamiskanne, jota ei ole nostettu määräajassa – Vahingonkorvauskanne, jolla pyritään samaan lopputulokseen
            – Tutkimatta jättäminen
               (Henkilöstösääntöjen 90 ja 91 artikla)
      1.      Päätös, jolla hallinto ainoastaan toistaa kieltäytymisensä työkyvyttömyyslautakunnan muodostamiseen, koska asianomaisen virkamiehen
         terveydentila ei ole muuttunut, on pelkkä vahvistava toimi eikä uusi päätös, josta alkaisi kulua uusi määräaika kanteen nostamiselle,
         vaikka tämä päätös on tehty sellaisen lääkärintodistuksen perusteella, joka ei ollut käytettävissä, kun hallinto alun perin
         otti kantaa asiaan. 
      
      (ks. 40 ja 43 kohta)
      Viittaukset:
      Yhteisöjen tuomioistuin: asia 214/85, Gherardi Dandolo v. komissio, 20.5.1987 (Kok. 1987, s. 2163, 15–17 kohta).
      2.      Vahingonkorvauskannetta ei voida tutkia, jos virkamies pyrkii sillä samaan tulokseen kuin se, johon hän olisi päässyt, jos
         kumoamiskanne, jonka hän oli laiminlyönyt nostaa määräajassa, olisi menestynyt. Virkamies, joka on laiminlyönyt nostaa henkilöstösääntöjen
         90 ja 91 artiklan mukaisessa määräajassa kumoamiskanteen hänelle vastaiseksi väitetystä toimesta, ei voi siten korvata tätä
         laiminlyöntiä esittämällä tästä toimesta aiheutunutta vahinkoa koskevan korvausvaatimuksen ja saada tällä tavoin kanteiden
         nostamiselle asetetun määräajan alkamaan uudelleen.
      
      (ks. 45 kohta)
      Viittaukset:
      Yhteisöjen tuomioistuin: asia 346/87, Bossi v. komissio, 14.2.1989 (Kok. 1989, s. 303, 32 kohta).
      Ensimmäisen oikeusasteen tuomioistuin: asia T‑20/92, Moat v. komissio, 13.7.1993 (Kok. 1993, s. II‑799, 46 kohta) ja asia
         T‑147/04, Ross v. komissio, 28.6.2005 (Kok. H. 2005, s. I‑A‑171 ja II‑771, 48 kohta).